# Accipiter

Accipiter és el nom d'un gènere de rapinyaires de la família dels accipítrids (Accipitridae) i l'ordre dels accipitriformes. Dues espècies habiten als Països Catalans, l'astor i l'esparver vulgar. Ambdues espècies són semblants en proporcions però la primera és notablement major. Els dos noms vulgars (astor i esparver) es fan extensius a la resta de les espècies del gènere, en funció de la grandària de cadascuna.
Són aus estilitzades, amb ales curtes, amples i arrodonides i cua llarga que els permet maniobrar àgilment en vol. Tenen cames llargues i urpes esmolades per matar les seves preses, i un bec fort i ganxut. Les femelles tendeixen a ser més grans que els mascles. Sovint fan emboscades a les seves preses, principalment aus i mamífers petits, capturant-los després d'una curta persecució. Es troben normalment en àrees boscoses o arbustives.

## Llistat d'espècies

Segons el el Congrés Ornitològic Internacional (versió 14.2, 2024) el gènere conté 9 espècies:
* Accipiter poliogaster - astor pitblanc.
* Accipiter madagascariensis - esparver de Madagascar.
* Accipiter ovampensis - esparver d'Ovambo.
* Accipiter nisus - esparver comú.
* Accipiter rufiventris - esparver canyella.
* Accipiter striatus - esparver americà.
* Accipiter chionogaster - esparver ventreblanc.
* Accipiter ventralis - esparver andí.
* Accipiter erythronemius - esparver del Chaco.
Anteriorment es considerava que Accipiter contenia una cinquantena d'espècies. Però diversos estudis provocaren la reclassificació de moltes d'elles en d'altres gèneres. El primer fou el 2021:
Microspizias (2 espècies):
* Microspizias superciliosus - esparver menut sud-americà
* Microspizias collaris - esparver menut de clatell blanc
Posteriorment, estudis filogenètics moleculars van trobar que el gènere Accipiter era polifilètic i es va proposar reordenar les seves espècies en 5 gèneres monofilètics. El 2024, el COI aprovà la segmentació d'Accipiter. Per a tal fí, diversos gèneres foren recuperats i 41 espècies més foren escindides:
Lophospiza (2 espècies):
* Lophospiza trivirgata - astor crestat
* Lophospiza griseiceps - astor de Sulawesi
Aerospiza (3 espècies):
* Aerospiza toussenelii - astor de Toussenel
* Aerospiza tachiro - astor taixiró
* Aerospiza castanilius - esparver de flancs vermells
Tachyspiza (27 espècies):
* achyspiza badia - esparver xikra.
* Tachyspiza butleri - esparver de les Nicobar.
* Tachyspiza brevipes - esparver grec.
* Tachyspiza soloensis - esparver granoter.
* Tachyspiza francesiae - esparver de Frances.
* Tachyspiza trinotata - esparver cuatacat.
* Tachyspiza novaehollandiae - astor gris.
* Tachyspiza hiogaster - astor variable
* Tachyspiza fasciata - astor australià.
* Tachyspiza melanochlamys - astor negre-i-vermell.
* Tachyspiza albogularis - astor emmantellat.
* Tachyspiza haplochroa - astor de Nova Caledònia.
* Tachyspiza rufitorques - astor de les Fiji.
* Tachyspiza henicogramma - astor de les Moluques.
* Tachyspiza luteoschistacea - esparver de Nova Bretanya.
* Tachyspiza imitator - astor imitador.
* Tachyspiza poliocephala - astor capgrís.
* Tachyspiza princeps - astor de Nova Bretanya.
* Tachyspiza erythropus - esparver menut cama-roig.
* Tachyspiza minulla - esparver menut africà.
* Tachyspiza gularis - esparver menut del Japó.
* Tachyspiza virgata - esparver menut de flancs rogencs.
* Tachyspiza nanus - esparver menut de Sulawesi.
* Tachyspiza erythrauchen - esparver de les Moluques.
* Tachyspiza cirrocephala - esparver australià.
* Tachyspiza brachyura - esparver menut de Nova Bretanya.
* Tachyspiza rhodogaster - esparver pit-rovellat.
Astur (9 espècies):
* Astur cooperii - astor de Cooper
* Astur gundlachi - astor de Cuba
* Astur bicolor - astor bicolor
* Astur chilensis - astor de Xile
* Astur melanoleucus - Astor blanc-i-negre
* Astur henstii - astor de Madagascar
* Astur gentilis - astor comú
* Astur atricapillus - astor americà
* Astur meyerianus - astor de Meyer

## Referències

* 1 2 3 Gill, Frank; Donsker, David. «Hoatzin, New World vultures, Secretarybird, raptors» (en anglès). IOC World Bird List v14.2. IOC. [Consulta: 25 octubre 2024].
* 1 2 Sangster, George; Kirwan, Guy M.; Fuchs, Jérôme; Dickinson, Edward C.; Elliott, Andy «A new genus for the tiny hawk Accipiter superciliosus and semicollared hawk A. collaris (Aves: Accipitridae), with comments on the generic name for the crested goshawk A. trivirgatus and Sulawesi goshawk A. griseiceps». Vertebrate Zoology, 71, 02-08-2021, pàg. 419–424. DOI: 10.3897/vz.71.e67501. ISSN: 2625-8498.
* ↑ Mindell, David P.; Fuchs, Jérôme; Johnson, Jeff Allan. «Phylogeny, Taxonomy, and Geographic Diversity of Diurnal Raptors: Falconiformes, Accipitriformes, and Cathartiformes». A: José Hernán Sarasola, Juan Manuel Grande, Juan José Negro (eds.). Birds of Prey: Biology and conservation in the XXI century (en anglès). Cham, Suïssa: Springer, 2018, p. 3-32. DOI 10.1007/978-3-319-73745-4_1. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.

## Bibliografia complementària

* Balete, Danilo S.; Tabaranza, Blas R.; Heaney, Lawrence R. «An Annotated Checklist of the Birds of Camiguin Island, Philippines». Fieldiana Zoology, 106, 2006. DOI: 10.3158/0015-0754(2006)106[58:AACOTB]2.0.CO;2.
* Heaney, Lawrence R.; Tabaranza, Blas R. Jr. «Mammal and Land Bird Studies on Camiguin Island, Philippines: Background and Conservation Priorities». Fieldiana Zoology, 106, 2006. DOI: 10.3158/0015-0754(2006)106[1:MALBSO]2.0.CO;2.
* Olson, Storrs L.; Olson, Storrs L. «Reflections on the systematics of Accipiter and the genus for Falco superciliosus Linnaeus». Bulletin of the British Ornithologists' Club, 126, 2006, pàg. 69––70. (Arxivat 2013-10-29 a Wayback Machine. PDF)
* Ferguson-Lees, James; Christie, David A. Raptors of the World (en anglès). Houghton Mifflin Harcourt, 2001. ISBN 978-0-618-12762-7.